Εγγραφή μαθητών στα Καλλιτεχνικά Σχολεία ύστερα από επιλογή

Περιγραφή: Η διαδικασία αφορά στην εισαγωγή μαθητών στην Α τάξη των Καλλιτεχνικών Γυμνασίων,  ύστερα από επιλογή. Στα Καλλιτεχνικά Γυμνάσια λειτουργούν τρεις κατευθύνσεις: α) Εικαστικών Τεχνών β) Θεάτρου - Κινηματογράφου και γ) Χορού. Κάθε μαθητής έχει τη δυνατότητα να είναι υποψήφιος σε μία ή δύο κατευθύνσεις. Απευθύνεται σε μαθητές, απόφοιτους των Δημοτικών Σχολείων.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
en: MINISTRY OF EDUCATION, SPORTS AND RELIGIOUS AFFAIRS
Οργανική μονάδα θεσμικού φορέα: title: el: ΔΙΕΥΘΥΝΣΗ ΣΠΟΥΔΩΝ ΠΡΟΓΡΑΜΜΑΤΩΝ ΚΑΙ ΟΡΓΑΝΩΣΗΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ
Παρέχεται σε: Μαθητές
Γονείς
Υπηρεσία / οργανική μονάδα εποπτευόμενου φορέα: Διεύθυνση σπουδών προγραμμάτων και οργάνωσης δευτεροβάθμιας εκπαίδευσης.
Σημεία εξυπηρέτησης: Γυμνάσια
Διεύθυνση σπουδών προγραμμάτων και οργάνωσης δευτεροβάθμιας εκπαίδευσης.
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: 6
Κόστος: Παρέχεται χωρίς κόστος
Εκτιμώμενος χρόνος: 2 μήνες
Αίτηση: Κατάθεση: Κατάθεση από τον αιτούντα (δια ζώσης ή ταχυδρομικά)
Κατατίθεται από: Φυσικά πρόσωπα
Σημειώσεις: Η αίτηση υποβάλλεται κατά το χρονικό διάστημα από 2 μέχρι 31 Μαΐου κάθε έτους.
Στην αίτηση επιλέγεται και η Κατεύθυνση: 1) Εικαστικών 2) Θεάτρου-Κινηματογράφου 3) Χορού
ΚΑΤΑΛΟΓΟΣ ΚΑΛΛΙΤΕΧΝΙΚΩΝ ΣΧΟΛΕΙΩΝ:
1)	Καλλιτεχνικό Γυμνάσιο με Λ.Τ. Γέρακα	210-6616130	mail@gym-kall-gerak.att.sch.gr
2)	Καλλιτεχνικό Γυμνάσιο με Λ.Τ. Ηρακλείου Κρήτης	2810-762610	mail@gym-kallitech.ira.sch.gr
3)	Καλλιτεχνικό Γυμνάσιο με Λ.Τ. Αμπελοκήπων Θεσσαλονίκης	2310-727341	gymkallampel@sch.gr
4)	Καλλιτεχνικό Γυμνάσιο με Λ.Τ. Κερατσινίου-Δραπετσώνας	210-4613060	gymkallk@sch.gr
5)	Καλλιτεχνικό Γυμνάσιο με Λ.Τ. Περιστερίου	210-5724882	gymkallp@sch.gr
6)	Καλλιτεχνικό Γυμνάσιο Κοζάνης	24610-99875	mail@gym-kall-kozan.koz.sch.gr
7)	Καλλιτεχνικό Γυμνάσιο Αθηνών	211-4116131	mail@gym-kall-athin.att.sch.gr
8)	Καλλιτεχνικό Γυμνάσιο Μεσολογγίου	26310-24683	mail@gym-kall-mesol.ait.sch.gr
Τίτλος: Αίτηση γονέα ή κηδεμόνα για τη συμμετοχή μαθητή / μαθήτριας στη διαδικασία επιλογής για την Α΄ τάξη του Καλλιτεχνικού Σχολείου.
Τύπος αίτησης: Αίτηση
Βήματα: step_description: Οι κηδεμόνες των μαθητών/τριών που επιθυμούν να συμμετάσχουν στη διαδικασία επιλογής υποβάλλουν αίτηση κατά το χρονικό διάστημα από 2 μέχρι 31 Μαΐου κάθε έτους, μόνο στο Καλλιτεχνικό Σχολείο του νομού, όπου βρίσκεται η μόνιμη κατοικία τους ή στο Καλλιτεχνικό Σχολείο που ανήκουν χωροταξικά, στην περίπτωση που στον νομό όπου βρίσκεται η μόνιμη κατοικία τους λειτουργούν περισσότερα του ενός Καλλιτεχνικά Σχολεία. Σε περίπτωση που ένας μαθητής επιθυμεί να είναι υποψήφιος σε δύο κατευθύνσεις, τότε ο κηδεμόνας του υποβάλλει διαφορετική αίτηση για κάθε κατεύθυνση. Όσον αφορά την κατεύθυνση Χορού, οι κηδεμόνες μαζί με την αίτηση συμμετοχής στη διαδικασία επιλογής πρέπει να προσκομίσουν Ιατρικές Βεβαιώσεις υγείας και καλής φυσικής/ορθοπεδικής κατάστασης από Παθολόγο/Παιδίατρο και από Ορθοπεδικό γιατρό, στις οποίες θα βεβαιώνεται η δυνατότητα φοίτησης των μαθητών/τριών στην κατεύθυνση του Χορού.
step_implementation: Χειροκίνητη ενέργεια
step_title: Υποβολή αίτησης γονέων / κηδεμόνων
step_description: Για την επιλογή των μαθητών/τριών που θα φοιτήσουν στην Α΄ τάξη Γυμνασίου των Καλλιτεχνικών Σχολείων, συγκροτείται/ούνται για κάθε Καλλιτεχνικό Σχολείο και για κάθε μια από τις κατευθύνσεις Επιτροπή/πές Επιλογής Μαθητών (Ε.Ε.Μ.), που ορίζεται/νται με απόφαση του οικείου Περιφερειακού Διευθυντή Εκπαίδευσης, ύστερα από πρόταση του Διευθυντή του Καλλιτεχνικού Σχολείου και εισήγηση του/της οικείου/ας Διευθυντή/ντριας Δευτεροβάθμιας Εκπαίδευσης.
step_official: Περιφερειακός/ή Διευθυντής/ντρια Εκπαίδευσης
step_title: Συγκρότηση Επιτροπής Επιλογής για κάθε Καλλιτεχνικό Σχολείο
step_note: Μετά το πέρας της διαδικασίας επιλογής, συνέρχεται η Ε.Ε.Μ. με πρόσκληση του Προέδρου της και με βάση τα ειδικά φύλλα εξέτασης, συντάσσει πράξη με πίνακα αποτελεσμάτων των εξετασθέντων ανά κατεύθυνση κατά φθίνουσα βαθμολογική σειρά, όπου στον πίνακα αντί των ονομάτων των μαθητών/τριών αναγράφεται ο αριθμός πρωτοκόλλου της αίτησης συμμετοχής. Ο παραπάνω πίνακας των αποτελεσμάτων αναρτάται στο Καλλιτεχνικό Σχολείο το αργότερο εντός δύο ημερών προς ενημέρωση των ενδιαφερομένων. Ο πίνακας διαβιβάζεται επίσης, στην οικεία Διεύθυνση Δευτεροβάθμιας Εκπαίδευσης.
Στην Α΄ τάξη Γυμνασίου των Καλλιτεχνικών Σχολείων εγγράφεται το πλήθος των εισακτέων μαθητών, το οποίο έχει καθοριστεί με Απόφαση του Περιφερειακού Διευθυντή Εκπαίδευσης.
Σε περίπτωση ισοβαθμίας για την τελευταία θέση ανά κατεύθυνση, αυτή καταλαμβάνεται ως ακολούθως:
Για την Κατεύθυνση Εικαστικών Τεχνών προηγείται ο υποψήφιος, ο οποίος έχει τον μεγαλύτερο βαθμό στο 1ο ΘΕΜΑ.
Για την Κατεύθυνση Θεάτρου - Κινηματογράφου προηγείται ο υποψήφιος ο οποίος συγκεντρώνει τον μεγαλύτερο μέσο όρο του αθροίσματος του 1ου ΘΕΜΑΤΟΣ και του 3ου ΘΕΜΑΤΟΣ.
Για την Κατεύθυνση Χορού προηγείται ο υποψήφιος, ο οποίος συγκεντρώνει τον μεγαλύτερο μέσο όρο του αθροίσματος της πρώτης και δεύτερης ενότητας του 1ου ΘΕΜΑΤΟΣ και του συνόλου του 2ου ΘΕΜΑΤΟΣ.
Εάν και μετά τα ανωτέρω παρουσιαστεί ισοβαθμία για την τελευταία θέση και αφού έχουν ληφθεί υπόψη τα ανωτέρω κριτήρια, τότε εγγράφονται στην Α΄ τάξη του Καλλιτεχνικού Γυμνασίου όλοι οι ισοβαθμήσαντες.
Για τη διαδικασία εισαγωγής των μαθητών στην Α΄ τάξη Γυμνασίου των Καλλιτεχνικών Σχολείων εκδίδεται σχετική εγκύκλιος από το Υ.ΠΑΙ.Θ.
step_title: Διαδικασία εξέτασης-επιλογής και ανακοίνωση πίνακα αποτελεσμάτων
step_description: Οι εγγραφές των μαθητών που θα φοιτήσουν στην Α’ τάξη Γυμνασίου των Καλλιτεχνικών Σχολείων γίνονται σύμφωνα με τον πίνακα εισακτέων μετά από τις εξετάσεις επιλογής του Ιουνίου, και πραγματοποιούνται από 1 έως 8 Σεπτεμβρίου κάθε έτους. Οι κηδεμόνες των μαθητών/τριών που επελέγησαν σύμφωνα με τον πίνακα εισακτέων, παραλαμβάνουν από το Καλλιτεχνικό Σχολείο σχετικό Υπηρεσιακό Σημείωμα με κάθε πρόσφορο μέσο, το οποίο και προσκομίζουν στο γυμνάσιο που έχει εγγραφεί ο μαθητής/τρια μετά την αποφοίτησή του/της από το δημοτικό σχολείο, προκειμένου να ολοκληρωθεί η μετεγγραφή. Οι μαθητές που επιτυγχάνουν σε δύο κατευθύνσεις, εγγράφονται στην κατεύθυνση που συγκεντρώνουν τη μεγαλύτερη βαθμολογία. Στην περίπτωση που θα υπάρξουν, από μετεγγραφή μαθητών σε άλλο γυμνάσιο και για οποιοδήποτε άλλο λόγο, κενές θέσεις για τη συμπλήρωση του ορίου των είκοσι πέντε (25) στην Α΄ τάξη του Καλλιτεχνικού Γυμνασίου, οι θέσεις αυτές θα συμπληρώνονται μέχρι το όριο των είκοσι πέντε (25) από τον πρώτο κατά σειρά υποψήφιο από τον πίνακα επιλαχόντων. Μετά την 31η Οκτωβρίου κάθε σχολικού έτους παύει να ισχύει ο πίνακας επιλαχόντων.
step_title: Εγγραφή μαθητών/τριών στο Καλλιτεχνικό Σχολείο
Νομοθεσία: rule_decision_number: 21320/Δ2
rule_decision_year: 2021
rule_description: Λειτουργία Καλλιτεχνικών Σχολείων.
rule_gazette_doc_issue: Β
rule_gazette_doc_number: 886
rule_type: Υπουργική Απόφαση
Παρατηρήσεις: Η διαδικασία επιλογής διενεργείται κατά το χρονικό διάστημα από 15 μέχρι 30 Ιουνίου κάθε σχολικού έτους και σε εξαιρετικές περιπτώσεις, εφόσον οι εξετάσεις δεν πραγματοποιηθούν τον Ιούνιο, κατά το χρονικό διάστημα από την 1η μέχρι την 11η Σεπτεμβρίου κάθε σχολικού έτους με απόφαση του Περιφερειακού Διευθυντή Εκπαίδευσης, που εκδίδεται ύστερα από πρόταση του Συλλόγου διδασκόντων του Καλλιτεχνικού Σχολείου και εισήγηση της οικείας Διεύθυνσης Δ/θμιας Εκπαίδευσης.
Άλλες πληροφορίες: Επίσημος τίτλος: Εισαγωγή μαθητών στην Α' τάξη Γυμνασίου των Καλλιτεχνικών Σχολείων